CELEX: C2005/006/81
Language: et
Date: 2005-01-08 00:00:00
Title: Kohtuasi T-432/04: Walter Parlante'i 22. oktoobri 2004. aasta hagi Euroopa Ühenduste Komisjoni vastu

8.1.2005   
            
            
               ET
            
            
               Euroopa Liidu Teataja
            
            
               C 6/41
            
         Walter Parlante'i 22. oktoobri 2004. aasta hagi Euroopa Ühenduste Komisjoni vastu
   (Kohtuasi T-432/04)
   (2005/C 6/81)
   Kohtumenetluse keel: prantsuse
   Walter Parlante, elukoht Enghien (Belgia), esitas 22. oktoobril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on avocat Lucas Vogel.
   Hageja palub esimese astme kohtul:
   
               —
            
            
               tühistada ametisse nimetava asutuse 5. juuli 2004. aasta otsus, millega lükati tagasi hageja 26. veebruari 2004. aasta kaebus otsuse peale, millega keelduti hagejat 2003. aasta edutamise raames palgaastmelt C2 palgaastmele C1 üle viimast;
            
         
               —
            
            
               samuti tühistada, kui see on vajalik, ametisse nimetatava asutuse detsembris 2003 tehtud algne otsus, millega keelduti hagejat 2003. aasta edutamise raames palgaastmelt C2 palgaastmele C1 üle viimast;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Oma hagi toetuseks viitab hageja personalieeskirjade artikli 45 ja mittediskrimineerimise põhimõtte rikkumisele ning ilmsele hindamisveale. Hageja arvates ei taga uus edutamismenetlus enam õiglast ja erapooletut ametnike isiklike väärtuste võrdlevat hindamist, kui hindamine toimub võrdluses teiste sama direktoraadi ametnikega.
   Hageja väidab samuti, et personalieeskirjade üldiste rakendussätete artikkel 12 rikub personalieeskirja artiklit 45 ning on diskrimineeriv, kuna teatud ametnikele antakse 2003. aasta edutamise raames lisaeelispunkte vaid seetõttu, et nad esitati 2002. aastal edutamiseks, ilma et neid tegelikult oleks edutatud.
   Hageja viitab samuti õiguspärase ootuse põhimõtte rikkumisele.